ऑपन हैंड या ऑपन हैंड मॉन्यूमेंट (अंगरेजी: Open Hand Monument, फ्रांसीसी: La Main Ouverte) एक ठो मॉन्यूमेंट बाटे जे भारतीय शहर चंडीगढ़ में बा। ई स्मारक चंडीगढ़ के प्लानिंग करे वाला आर्किटेक्ट लि कोर्बूजिए के डिजाइन कइल हवे। एकर प्रतीकात्मक अरथ हवे ""एगो खुलल हाथ, देवे खातिर आ लेवे खातिर; शांति समृद्धि आ मानवता के एकता""। लि कोर्बूजिए के कई ठो ऑपन हैंड स्मारक सभ में ई सभसे बड़हन बाटे आ 26 मीटर (85 फीट) ऊँचाई वाला बा। एकर धातु से बनल हिस्सा 14 मीटर (46 फीट) ऊँच बाटे आ ई हवा में घुमरी काटे खातिर डिजाइन कइल गइल रहल।